ກຸ່ມກະບົດ ນຳພາໂດຍ al-Qaida ຍຶດເອົາ ສະໜາມບິນ ທະຫານຊີເຣຍ
​ໂທລະພາບ​ຂອງ​ລັດ ລາຍ​ງານ​ວ່າ ກອງທັບ​​ໄດ້ຖອຍ​ ​ຈາກສະໜາມບິນທະຫານ Abu Duhur ບ່ອນ​ທີ່ ​ພວກ​ຫົວ​ຮຸນ​ແຮງ​ຈັດອິສລາມ ​​ປິດ​ລ້ອມມາເກືອບ 2 ປີແລ້ວ.
ພວກກະບົດອິສລາມຫົວຮຸນແຮງຈັດໄດ້ຍຶດເອົາຖານທັບອາກາດ ທີ່ສຳຄັນແຫ່ງນຶ່ງ ຢູ່ໃນແຂວງ Idlib ທາງພາກຕາເວັນອອກສຽງ ເໜືອຂອງຊີເຣຍ ຈາກກອງກຳລັງລັດຖະບານ ອີງຕາມລາຍງານ ຂອງໂທລະພາບທາງການ ແລະ ກຸ່ມສັງເກດການສົງຄາມ ໃນຊີ ເຣຍ ໂທລະພາບຂອງລັດ ລາຍງານໃນວັນພຸດມື້ນີ້ ໂດຍໄດ້ປະກາດວ່າ ກອງທັບ ໄດ້ຖອຍອອກຈາກ ສະໜາມບິນທະຫານ Abu Duhur ບ່ອນທີ່ພວກຫົວຮຸນແຮງຈັດອິສລາມໄດ້ທຳການປິດລ້ອມສະຖານ ທີ່ດັ່ງກ່າວ ມາໄດ້ເປັນເວລາເກືອບ 2 ປີແລ້ວ ກຸ່ມສິ້ງຊອມສິດທິມະນຸດໃນຊີເຣຍ ທີ່ມີຫ້ອງການຕັ້ງຢູ່ອັງກິດ ກ່າວວ່າ ກຸ່ມ al-Nusra ທີ່ເປັນ ເຄືອຂ່າຍຂອງກຸ່ມ al-Qaida ແລະ ກຸ່ມພັນ ທະມິດອິສລາມຕ່າງໆ ບັດນີ້ ໄດ້ເຂົ້າຄວບຄຸມ ຂອງສະຖານທີ່ດັ່ງກ່າວນັ້ນ ກຸ່ມປະສົມ ທີ່ເອີ້ນວ່າ  ໄດ້ເຂົ້າຍຶດເອົາເມືອງ Idlib ຊຶ່ງເປັນນະຄອນ ຫຼວງຂອງແຂວງ ແລະ ບໍລິເວນອື່ນໆອີກຈຳນວນນຶ່ງເມື່ອຕົ້ນປີນີ້ ສະໜາມບິນນີ້ ເຄີຍເປັນ ທີ່ໝັ້ນແຫ່ງນຶ່ງ ຂອງກອງທັບຊີເຣຍ ທີ່ຍັງຄົງເຫຼືອຢູ່ເປັນແຫ່ງສຸດທ້າຍໃນແຂວງດັ່ງກ່າວ ມັນເປັນຄື້ນຟອງຂອງໄຊຊະນະອັນຫຼ້າສຸດ ຂອງພວກກະບົດ ໃນທົ່ວປະເທດ ທີ່ເຮັດໃຫ້ມີ ການຕັ້ງຄຳຖາມຕ່າງໆຂຶ້ນມາ ກ່ຽວກັບ ການຢູ່ລອດຂອງລັດຖະບານຊີເຣຍ ປະທານາທິບໍດີ Bashar al-Assad ວ່າ ຈະຢູ່ໄດ້ອີກດົນປານໃດ ປະມານ 250,000 ຄົນໄດ້ຖືກຂ້າຕາຍ ໃນລະຫວ່າງ ສົງຄາມກາງເມືອງ ທີ່ຍືດຍາວມາໄດ້ ເກືອບ 5 ປີ ຊຶ່ງຍັງໄດ້ກົດດັນໃຫ້ຊາວຊີເຣຍ ຫຼາຍກວ່າ 4 ລ້ານຄົນ ອົບພະຍົບຫລົບໄພຈາກ ບ້ານເກີດເມືອງນອນຂອງພວກເຂົາເຈົ້າ